নির্বাচন অনুষ্ঠান না হওয়ায় ছয় মাস পর বার বার প্রশাসক পরিবর্তনের জায়গায় এক বছর করার জন্য গত ৮ ডিসেম্বর মন্ত্রিসভা বৈঠকে ‘স্থানীয় সরকার (সিটি করপোরেশন) (সংশোধন) অধ্যাদেশ-২০১৪’ উপস্থাপন হয়েছিল বলে জানা গেছে। তবে সংশোধিত আইনের খসড়াটি অনুমোদন দেয়নি মন্ত্রিসভা। বৈঠকে প্রধানমন্ত্রী শেখ হাসিনা এবার শীতের মধ্যে ঢাকার দুই সিটি কর্পোরেশনের নির্বাচন দেওয়ার নির্দেশ দিয়েছেন বলে বিভিন্ন গণমাধ্যমে সংবাদ প্রকাশিত হয়েছে।